19. ΚΑΝΟΝΙΣΜΟΣ υπ’ αριθ. 58 της 27 Δεκ. 1974/13 Ιαν. 1975 (ΦΕΚ Α΄  4) Περί αρμοδιοτήτων και τρόπου λειτουργίας των Μητροπολιτικών Συμβουλίων. Έχουσα υπ’ όψει: α)Τα άρθρα 6 και 7 του Ν.Δ. 87/1974 «περί επαναφοράς εν ισχύϊ του Ν. 671/1943, τροποποιήσεως και συμπληρώσεως αυτού και ρυθμίσεως συναφών εκκλησιαστικών ζητημάτων». β)Τας διατάξεις του άρθρου 32 του Ν.Δ. 126/1969,  γ)Την από 10 Δεκεμβρίου 1974 απόφασιν Αυτής, ψηφίζει: Τον Κανονισμόν υπ’ αριθ. 58 «περί αρμοδιοτήτων και τρόπου λειτουργίας των Μητροπολιτικών Συμβουλίων», έχοντα ούτω: ΚΑΝΟΝΙΣΜΟΣ ΥΠ’ ΑΡΙΘ. 58 «Περί αρμοδιοτήτων και τρόπου λειτουργίας των  Μητροπολιτικών Συμβουλίων». Άρθρον 1. Συγκρότησις και τρόπος λειτουργίας. 1.Η συγκρότησις του παρά τη Ιερά Αρχιεπισκοπή Αθηνών και εκάστη Ιερά Μητροπόλει Μητροπολιτικού Συμβουλίου προβλέπεται εν άρθρω 7 παράγραφος 1 και 2 του Ν.Δ. 87/1974 (ανωτ. σελ. 40,31). 2.Το Μητροπολιτικόν Συμβούλιον συνεδριάζει εν τη έδρα της Επαρχίας και ευρίσκεται εν απαρτία παρόντος τουλάχιστον του ημίσεως του όλου αριθμού των μελών αυτού, αποφασίζει δε κατά πλειονοψηφίαν των παρόντων μελών αυτού, εν ισοψηφία νικώσης της ψήφου του Προέδρου. 3.Το Μητροπολιτικόν Συμβούλιον συνέρχεται συγκαλούμενον υπό του Προέδρου αυτού εις συνεδρίαν, τακτικώς μεν άπαξ του μηνός, εκτάκτως δε οσάκις ο Πρόεδρος αυτού κρίνει αναγκαίο. Σελ. 42,02(α) Τεύχος 551-Σελ. 42 4.Χρέη Γραμματέως του Μητροπολιτικού Συμβουλίου εκτελεί εις των υπαλλήλων του Μητροπολιτικού Γραφείου, οριζόμενος υπό του Μητροπολίτου. 5.Αι υποθέσεις του Μητροπολιτικού Συμβουλίου εισάγονται υπό του Προέδρου αυτού ή υπό του Γραμματέως. Υπό του Γραμματέως συντάσσεται το βιβλίον πρακτικών του Μητροπολιτικου Συμβουλίου. Τα πρακτικά υπογράφονται υπό του Προέδρου και των Μελών αυτού. Ο Πρόεδρος υπογράφει τας αποφάσεις του Μητροπολιτικού Συμβουλίου. 6.Τα Μέλη των Μητροπολιτικών Συμβουλίων, της μεν Αρχιεπισκοπής Αθηνών και των πόλεων άνω των 100.000 κατοίκων, λαμβάνουσιν αποζημίωσιν, δραχ. 200 δι’ εκάστην συνεδρίαν αυτών και μέχρι 4 συνεδριών κατά μήνα, τω δε λοιπών πόλεων δραχ. 100 δι’ εκάστην συνεδρίασιν μέχρι τεσσάρων συνεδριών κατά μήνα. Ο Γραμματεύς των Μητροπολιτικών Συμβουλίων λαμβάνει κατά συνεδρίασιν δραχ. 200 εις αμφοτέρας τας περιπτώσεως. Αι αποζημιώσεις αύται καταβάλλονται εκ του ταμείου των Ι. Μητροπόλεων, αυξομειούνται δε δι’ αποφάσεως της Ιεράς Συνόδου. 33.Α.δ.18-19 Μητροπόλεις 114 Άρθρον 2. Αρμοδιότητες. Το Μητροπολιτικόν Συμβούλιον έχει τας εξής αρμοδιότητας: Ι.Ιεροί Ναοί: α)Αποφαίνεται περί ιδρύσεως ενοριακών Ιερών Ναών και Νεκροταφειακών τοιούτων. β)Γνωμοδοτεί επί περιπτώσεων ιδρύσεως Νεκροταφείων Ορθοδόξων, ετεροδόξων ή ετεροθρήσκων. γ)Γνωμοδοτεί επί περιπτώσεων απαλλοτριώσεως οικοπέδων ή άλλων χώρων, προς ανέγερσιν ή επέκτασιν Ναών, ή προς δημιουργίαν αυλείου χώρου πέριξ αυτών. δ)Γνωμοδοτεί επί περιπτώσεων ανακαινίσεως, αγιογραφήσεως και συντηρήσεως ή και κατεδαφίσεως Ιερών Ναών. ε)Ασκεί εν γένει πάσας τας αρμοδιότητας αυτού τας αναφερομένας εις τας διατάξεις του Κανονισμού υπ’ αριθ. 55/1974 «περί μελέτης και εκτελέσεως απάντων των εκκλησιαστικών έργων», εγκρίνει δε τα αφορώντα εις την εκτέλεσιν των έργων των Ιερών Ναών και των Εκκλησιαστικών Ιδρυμάτων. 2.Ενορίαι: α)Γνωμοδοτεί επί περιπτώσεων ιδρύσεως ενοριών ή συγχωνεύσεως ή καταργήσεως αυτών. β)Καθορίζει τα όρια εκάστης των υπαρχουσών ήδη ενοριών, ως και πάσης ιδρυθησομένης τοιαύτης, ή τροποποιεί ταύτα δια προσθήκης ή αφαιρέσεως αριθμού ενοριτών, εις τας περιπτώσεις δε ιδρύσεως ενοριών αποφασίζει περί μεταβιβάσεις αναλόγου τμήματος της ακινήτου περιουσίας του εξ ου προήλθεν η νέα ενορία Ιερού Ναού, εις τον νέον τοιούτον. γ)Αποφαίνεται περί υπαγωγής συνοικισμού εις πλησιέστερον ενοριακόν Ναόν. 3.Ενορίται. α)Εγκρίνει τον, προνοία και υπ’ ευθύνη του Εκκλησιαστικού Συμβουλίου, κατά Νοέμβριον, εκάστου έτους, καταρτιζόμενον, μετά προηγούμενην επικύρωσιν υπό του οικείου Δημάρχου ή Προέδρου της κοινότητος, και υπό του ανωτέρου Εκκλησιαστικού Συμβουλίου εκάστου ενοριακού Ναού, υποβαλλόμενον κατάλογον των εν ενορία ενηλίκων αρρένων αρχηγών οικογενειών. β)Δύναται να αναθέση και εις ειδικήν εξ ενοριτών επιτροπήν την σύνταξιν του καταλόγου τούτου. γ)Αποφασίζει οριστικώς επί προσφυγής παντός ενορίτου, αιτουμένου την εγγραφήν ή διαγραφήν αυτού εις τον ανωτέρω κατάλογον. 4.Εκκλησιαστικά Συμβούλια και Πράξεις αυτών: α)Διορίζει τα μέλη των Εκκλησιαστικών Συμβουλίων, τη προτάσει του προέδρου αυτών εκ καταλόγου τεσσάρων τακτικών και ισαρίθμων αναπληρωματικών μελών, αποφαίνεται επί παραιτήσεων αυτών και διορίζει νέα μέλη προς αναπλήρωσιν των παραιτηθέντων, μετοικησάντων ή αποβιωσάντων. β)Αποφασίζει δι’ εγκρίσεως, τροποποιήσεως ή απορρίψεως επί της διαρθρώσεως των μελών της Εκκλησιαστικού Συμβουλίου. γ)Απαλλάσσει των καθηκόντων των Εκκλησιαστικούς Συμβούλους κατά τας διατάξεις του Κανονισμού υπ’ αριθ. 2/1969 «περί Ιερών Ναών, ενοριών και Εφημεριών» τας αφορώσας εις τα Εκκλησιαστικά Συμβούλια. δ)Εγκρίνει, τροποποιεί ή απορρίπτει τας πράξεις των Εκκλησιαστικών Συμβουλίων εις τας εκμισθώσεις ή εις τας αγοραπωλησίας δια δημοπρασίας, ή δι’ ιδιαιτέρας συμφωνίας, κατά την κειμένην νομοθεσίαν περί εκμισθώσεως εκκλησιαστικών κτημάτων, αστικών ή αγροτικών ακινήτων των Ιερών Ναών, ή εις την εν γένει αξιοποίησιν των περιουσιών αυτών, κατά τας διατάξεις του Κανονισμού υπ’ αριθ. 2/1969 «περί Ιερών Ναών, Ενοριών και Εφημεριών». ε)Ωσαύτως, εγκρίνει, τροποποιεί ή απορρίπτει τους Προϋπολογισμούς των Ιερών Ναών και ελέγχει τους Απολογισμούς αυτών κατά τας διατάξεις του Κανονισμού υπ’ αριθ. 2/1969 «περί Ιερών Ναών, Ενοριών και Εφημερίων». στ)Αναγράφει υποχρεωτικώς εις τους Προϋπολογισμούς τυχόν παραληφθείσας νομίμους χρηματικάς υποχρεώσεις των Ιερών Ναών, ως και λοιπάς εισφοράς. ζ)Αποφασίζει περί αποδοχής ή αποποιήσεως δωρεάς ακινήτων εις τους Ιερούς Ναούς, περί διενεργείας ενδίκων μέσων προς προστασίαν της περιουσίας των Ιερών Ναών, και περί συνάψεως δανείων των Ιερών Ναών, ή περί επενδύσεως των αποθεματικών αυτών. η)Εγκρίνει και ενεργεί τα νόμιμα περί διενεργείας εράνων ή λαχειοφόρων αγορών υπέρ των Ιερών Ναών και αποφασίζει περί της συστάσεως ερανικών επιτροπών δια τον αυτόν ως άνω σκοπόν, των Ερανικών Επιτροπών και των εράνων υποκειμένων εις τον έλεγχον αυτού. θ)Αναθέτει την Διοίκησιν και Διαχείρισιν Ναών των Νεκροταφείων εις τριμελή διαχειριστικήν Επιτροπήν, ως αντιπρόσωπον του Εκκλησιαστικού Συμβουλίου του Ναού, εις ον ενοριακώς υπάγεται ο Ναός του Νεκροταφείου. Άρθρον 3. Ένδικα Μέσα. 1.Κατά πάσης αποφάσεως του οικείου Μητροπολιτικού Συμβουλίου επιτρέπεται, εντός μηνός από της νομίμου κοινοποιήσεώς της, προσφυγή μόνον δια λόγους νομιμότητος, ενώπιον της επί των Κανονικών ζητημάτων Μονίμου Συνοδικής Επιτροπής. 2.Πάσα απόφασις του οικείου Μητροπολιτικού Συμβουλίου, καταστάσα οριστική, είναι υποχρεωτική δια το Εκκλησιαστικόν Συμβούλιον, εάν δε τούτο αρνηθή την εκτέλεσιν, το οικείον Μητροπολιτικόν Συμβούλιον καλεί τούτο εις έγγραφον απολογίαν, εντός προθεσμίας υπ’ αυτού τασσομένης. 3.Παρελθούσης της προθεσμίας απράκτου ή της απολογίας μη κριθείσης επαρκούς, το οικείον Μητροπολιτικόν Συμβούλιον προβαίνει δι’ ανεκκλήτου αποφάσεως του εις την αντικατάστασιν των αρνουμένων μελών του Εκκλησιαστικού Συμβουλίου δια των αμέσως επομένων αναπληρωματικών. Άρθρον 4. Λοιπαί αρμοδιότητες. 1.Καταρτίζει τον Προϋπολογισμόν και τον Απολογισμόν της Ιεράς Μητροπόλεως. 2.Ασκεί καθήκοντα και αρμοδιότητες υπηρεσιακού Συμβουλίου δια τους Εφημερίους και Διακόνους της Ιεράς Μητροπόλεως. 3.Υπογράφει τας μισθοδοτικάς καταστάσεις των Εφημερίων, ή εξουσιοδοτεί τον πρόεδρον προς τούτο. 4.Ασκεί καθήκοντα και αρμοδιότητας του Περιφερειακού Διοικητικού Συμβουλίου του ΟΔΔΕΠ, επιφυλασσομένης της διατάξεως του άρθρου 26 της Κανονιστικής Διατάξεως υπ’ αριθ. 2/1969, ως τούτο ετροποποιήθη και συνεπληρώθη δια των υπ’ αριθ. 6/1969, 7/1970 και 23/1971 Κανονιστικών Διατάξεων «περί κεντρικής και περιφερειακής Διοικήσεως του ΟΔΔΕΠ». Άρθρον 5. Η ισχύς του παρόντος Κανονισμού άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 42,03) Σελ. 42,03(α) Τεύχος 703-Σελ. 79 Μητροπόλεις 33.Α.δ.19 115